31992D0010
L 006/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 декември 1991 година
относно отлагането на датата на влизане в сила на националните разпоредби за прилагане на Директива 89/104/ЕИО за сближаване на законодателствата на държавите-членки относно марките
(92/10/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Първа директива 89/104/ЕИО на Съвета от 21 декември 1988 г. за сближаване на законодателствата на държавите-членки относно марките (1), и по-специално член 16, параграф 2 от нея,
като взе предвид предложението на Комисията,
като има предвид, че по смисъла на член 16, параграф 1 от Директива 89/104/ЕИО държавите-членки въвеждат в сила законовите, подзаконовите и административните разпоредби, необходими за да се съобразят с директивата, преди 28 декември 1991 г.;
като има предвид, че в съответствие с член 16, параграф 2 от същата директива Съветът - с решение, взето с квалифицирано мнозинство - въз основа на предложение на Комисията може да отложи датата, посочена в параграф 1 от същия член, най-късно до 31 декември 1992 г.;
като има предвид, че тази изключваща разпоредба беше включена в упоменатата директива, за да гарантира, ако е необходимо, че датата на въвеждане в сила на националните разпоредби, които се прилагат за директивата, следва - доколкото е възможно - да бъдат въведени в съответствие с датата, от която ще бъде възможно да бъдат депозирани заявленията за регистрация на търговски марки за Общността;
като има предвид, че предложението на Комисията за регламент на Съвета относно марката на Общността (2) все още не е било прието; като има предвид, че упоменатият регламент ще бъде приет в кратки срокове;
като има предвид, че поради това изглежда уместно да се отложи до 31 декември 1992 г. датата, предвидена в член 16, параграф 1 от Директива 89/104/ЕИО, за да се улесни постигането на целта, посочена по-горе;
като има предвид, че целите, определени за завършването на вътрешния пазар, продължават да бъдат спазвани, независимо от това отлагане,
ПРИЕ НАСТОЯЩОТО РЕЩЕНИЕ:
Член 1
Датата, установена в член 16, параграф 1 от Директива 89/104/ЕИО, се заменя с датата 31 декември 1992 г.
Член 2
Адресати на настоящото решение са държавите-членки.
Съставено в Брюксел на 19 декември 1991 година.